η βουλη και ο δημος σατυρον φιλεινου πληρωσαντα πασαν αρχην και λειτουργιαν και αρχιθεωρησαντα τετρακις και αναθεντα τη πολει βαλανειον και δηναρια πεντακισχειλια ινα εκ του τοκου αυτων θερμαινηται το βαλανειον και τοις εν ηριστω θεοις δηναρια πεντακισχειλια ινα εκ του τοκου αυτων εν τη της βουθυσιας εορτη κατ ετος διδωται τοις ευωχηθησομενοις εν τω ιερω ελευθεροις τηνιοις κατ ανδρα δηναριον [κα]ι αλλα τοις αυτοις θεοις δηναρια μυρια ινα εκ του τοκου αυτων κατ ετος εν τω ιερω τη καταστεφανωσει και τη οκτωκαιδεκατη παντι ελευθερω τηνιω η κατ αναλογιαν του συνελευσομενου πληθους μεριζηται διανομη και αλλα δηναρια εξακισχειλια ινα εκ του τοκου αυτων κατ ετος ανδρασι και γυναιξι τηνιοις εν τη ωρισμενη των επιταφιων αυτου ημερα μεριζηται καθ εκαστον η κατ αναλογιαν του συνελευσομενου πληθους διανομη και αλλα τη πολει δηναρια μυρια οκτακισχειλια πεντακοσια ινα εκ του τοκου αυτων υπερ ανδρων και γυναικων και παιδων ελευθερων τηνιων κατ ετος διδωται το επικεφαλον και εν αλλαις δε πολλαις και ποικιλαις υπηρεσιαις τε και επιδοσεσιν ευεργετησαντα την πατριδα ευχαριστως ετειμησεν χαρισαμενης τη πολει τον ανδριαντα μαλθακης της φιλεινου.
Tenos — 1st/2nd c. AD
 1st/2nd c. AD